Alzheimer-sjúkdómur
Alzheimer-sjúkdómur er þrálátur hrörnunarsjúkdómur sem lýsir sér meðal annars í minnisleysi, skapsveiflum, missi á orðaforða og ruglingi og hrjáir um 25 milljón manns í heiminum. Meðallífslíkur fólks eftir greiningu eru þrjú til tíu ár Ekki er til nein lækning við Alzheimer og allar fáanlegar meðferðir, sem telja aðeins fjögur samþykkt lyf og óífarandi meðferðir sem og líkamlegar æfingar, minnisæfingar, draga aðeins tímabundið úr einkennum Alzheimer og geta jafnframt skapað óæskilegar aukaverkanir.

Einkenni 
 Stig Alzheimer 

Áhrif öldrunar á minni, en er ekki Alzheimer
Gleymir hlutum stundum
Týnir stundum hlutum
Minniháttar skammtímaminnisleysi
Muna ekki öll smáatriði
Gleyma stundum nöfnum, en muna seinna

Fyrsta stig Alzheimer
Upplifa tímabil gleymsku og minnisleysi
Gleyma nöfnum fjölskyldumeðlima
Aðeins nánustu aðilar taka eftir breytingum
Ruglingur í aðstæðum sem ekki eru vanalegar

Annað stig Alzheimer
Miklir erfiðleikar við að muna atriði
Mikill ruglingur í mörgum aðstæðum
Erfiðleikar við svefn
Villast oft

Þriðja stig Alzheimer
Erfiðleikar við að hugsa
Erfiðleikar við að tjá sig
Endurtekur samræður
Kvíði, árásargirni og ofsóknaræði
Framgangi sjúkdómsins er skipt í fjóra hluta, þar sem tekið er tillit til mynsturs í hegðun, hugsun og líðan.

Kenningar um orsakir

Kenning Amyloid Beta 

Samkvæmt kenningu um Amyloid útfellingar orsakast Alzheimer af útfellingum og uppsöfnun af amyloid beta (Aβ) skellum utan um taugafrumur og veldur eitrunaráhrifum. Önnur meinafræðileg einkenni Alzheimer sem og taugaþráðaflækjur (e. neurofibrillary tangles) innan í taugafrumum, minnkuð virkni átfrumna, frumudauði, æðskemmdir og vitglöp orsakist af uppsöfnun Aβ skellna. Krufningar á heila Alzheimer-sjúklinga hafa sýnt fram á óeðlilegrar uppsöfnunar af Aβ skellum og taugaþráðaflækjum  og að magn og dreifð skellnanna og taugaþráðaflækjanna hefur háa fylgni við framrás sjúkdómsins. Þessi kenning er þó ekki staðfest en fræðimenn deila um hvort Aβ skellur sé í raun orsök Alzheimer, en lyfjameðferðir sem minnka Aβ skellur í heila virðast ekki minnka einkenni Alzheimer.

Kenning Tau próteina 
Kenningin um hlutverk Tau próteina leggur til að umbreyting á tau próteinum innan í taugafrumum valdi taugaþráðaflækjum sem þaðan af veldur eitrun og taugafrumudauða.

Tilvísanir

Tenglar 
 
 
 
 Alsheimer sjúkdómurinn - er til lækning við honum? (Heilsuhringurinn, desember 2010)
 Félag áhugafólks og aðstandenda Alzheimerssjúklinga og annarra skyldra sjúkdóma
 „Alzheimersjúkdómurinn“; grein í Morgunblaðinu 1991
 Hrörnunarsjúkdómar í heila - oxavarnarensím og kopar Kynning á rannsóknum (Læknablaðið 9. tbl. 2003, Jóhannesson Þ, Kristinsson J, Snædal J)
 Umhverfis áhættu og hlífðar þættir í Alzheimer
 Guðmundur Guðmundsson, Ný nálgun í glímunni við Alzheimer (stundin.is 2017)
 Guðmundur Guðmundsson, Straumhvörf í stríðinu gegn Alzheimer (stundin.is 2018)

Öldrunarsjúkdómar